### Resumé

Afgrænsning af miljøvurderingens indhold for den nordlige omfartsvej har været i høring hos myndigheder og offentligheden.

Samtidig har den været en skriftlig indledende dialog om indholdet af plangrundlaget med borgerne.

Der er modtaget 38 høringssvar.

### Sagsfremstilling

![ Kort over en foreløbig afgrænsning af planområdet, samt linjeføringerne ](data:image/jpeg;base64...)

Figur 1. Kort med en foreløbig afgrænsning af planområdet samt linjeføringer

##### **Planens historik**

Teknisk Udvalg besluttede på mødet 4. marts 2025, pkt. nr. 34, at igangsætte udarbejdelse af lokalplan nr. 1247 og tillæg nr. 7 med miljøvurdering.

Jeppe Thygesen indhold samt indkaldelse af idéer og forslag har været i høring fra 27. marts 2025 til 10.april 2025.

##### **Afgrænsningshøring og indledende dialog**

I forbindelse med udarbejdelse af miljøvurderingen skal der ske en lovpligtig afgræsning af emner i miljøvurderingen via en høring hos berørte myndigheder samt offentligheden via kommunens hjemmeside.

Teknik & Miljø finder det relevant i særlige plansager, at have en indledende dialog om plangrundlaget med borgerne. Udover det lovmæssige krav om at offentliggøre høringen på kommunens hjemmeside, har kommunen også valgt at sende brev direkte til ejere og beboere i og indenfor en radius af 300 meter fra projektområdet. Samtidig har kommunen givet mulighed for at borgere, interesseorganisationer, foreninger og andre interesserede kan komme med idéer, synspunkter og forslag til den videre planlægning

Der er modtaget 38 høringssvar. Der er bemærkninger fra 33 borgere, Hornstrup Lokalråd og fire myndigheder.

De emner, der er flest bemærkninger til, er beskrevet herunder med forvaltningens bemærkninger:

*Støj*

Bemærkning: Støjgener i forhold til beboelse både fra vej og bro (21 bemærkninger).

Svar: Trafikstøj fra vejen er et emne der vil blive undersøgt i miljørapporten. Hvis beregningerne viser, at de vejledende grænseværdier for trafikstøj overskrides, skal der etableres støjafskærmning eller støjsvag asfalt. Støj fra broen undersøges også i miljørapporten.

*Alternativ linjeføring*

Bemærkning: Forslag til alternative linjeføringer af både vej og bro (16 bemærkninger). Linjeføring 3, der er valgt som hovedalternativ, er der mange, i sær i [adresse], der ikke ønsker.

Svar: En variant af linjeføring 3, hvor linjen rykkes mod nord længere væk fra [adresse], undersøges også i miljørapporten.

*Klima, luft, CO2 og forurening*

Bemærkning: Påvirkning af klima, luft, CO2 og forurening (16 bemærkninger).

Svar: Påvirkningen af klima, luft, CO2 og forurening vurderes ikke at være væsentlig, og undersøges ikke i miljørapporten.

*Naturen*

Bemærkning: Påvirkningen på naturen (13 bemærkninger).

Svar: Biologisk mangfoldighed, herunder natur og biodiversitet, § 3-områder, Natura 2000-områder og bilag IV-arter vil blive undersøgt i miljørapporten. Vandstæren og rød glente, samt rødlistet planter og natur i linjeføringerne undersøges også i miljørapporten.

*Rekreative områder*

Bemærkning: Forslag til rekreative anvendelse og bekymring for, at eksisterende rekreative forbindelser ødelægges.

Svar: Omkring vejen sikres et rekreativt område med en bredde på ca. 100 meter samt en række tværgående biodiversitet- og spredningskorridorer, der også kan anvendes rekreativt. Dvs. at der gives mulighed for sikre krydsninger af vejen for både mennesker og dyr. I korridorerne kan der f.eks. etableres mountainbikespor og ridestier. Påvirkningen af rekreative interesser undersøges i miljørapporten. Forskellige rekreative forbindelser mellem [adresse] og [adresse] undersøges også i miljørapporten, og i lokalplanprocessen undersøges placering og indhold af de rekreative områder.

*Værdiforringelse*

Bemærkning: Værdiforringelse af ejendomme (11 bemærkninger).

Svar: Såfremt man som grundejer skal afgive jord til projektet, vil det ske efter aftale på markedsvilkår eller ved ekspropriation. Derudover kan det ikke forventes, at der sker kompensation.

*Borgerinddragelse*

Bemærkning: Mangel på, og spørgsmål om, borgerinddragelse (10 bemærkninger).

Svar: Udgangspunktet for borgerinddragelsen har været den politiske beslutning om, at der skal etableres en omfartsvej nord om Vejle.

Bygherre ved Anlæg & Infrastruktur, Vejle Kommune har afholdt flere informationsmøder.

Myndigheden på planerne og miljørapporten ved Planafdelingen, Vejle Kommune har indkaldt forslag til andre miljøemner, som bør indgå i den kommende miljøvurdering, samt indkaldt idéer, synspunkter og forslag til den videre planlægning

Planforslagene og miljørapporten vil blive sendt i minimum 8 ugers offentlig høring. I den periode vil der blive afholdt et borgermøde.

På baggrund af bemærkninger indstiller Teknik & Miljø, at det i miljørapporten undersøges nærmere:

* En variant af linjeføring 3 hvor linjen rykkes mod nord længere væk fra [adresse].
* Støj fra broen.
* Vandstæren, der yngler ved [adresse], og rød glente, der har en særlig status i Vejle Kommune.
* Rødlistet planter og svampe i linjeføringerne.
* Forskellige løsninger for en lokal forbindelse mellem [adresse] og [adresse].
* Evidas gasledninger, og at kommunen kompetencehjemtager sagsbehandlingen af gasledninger fra [adresse] i forhold til miljøvurderingsloven.

På baggrund af bemærkningerne indstiller Teknik og Miljø, at det i planprocessen undersøges nærmere:

* Hvor der kan placeres sammenhængende ridestier i projektet, f.eks. langs med den dobbeltrettede fællessti.
* Om lokalplanafgrænsningen kan tilpasses, så den berører matr.nr. 4a, [adresse] mindst muligt.
* Arter af beplantning der skal anvendes. F.eks. blomstrende hjemmehørende planter og frugttræer, samt et minimum af græs, der skal slås. Begrønning af støjafskærmning f.eks. med hjemmehørende klatreplanter, som er både løvfældende, stedsegrønne og blomstrende.

Resumé af bemærkninger og Teknik & Miljøs bemærkninger hertil kan ses i det vedlagte bilag.

### Klima og resiliensvurdering

 Ingen bemærkninger.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** de af forvaltningen forslåede emner undersøges nærmere i miljørapporten, og

**at** de af forvaltningen forslåede idéer og forslag fra borgerne undersøges nærmere i planprocessen.

### Beslutning

Godkendt.

Jacob Simonsen var fraværende.